এশিয়া কাপে চোট পাওয়া মাশরাফি বিন মুর্তজা সেরে উঠেছেন অনেকটাই। বাংলাদেশের বড় সুখবর, জিম্বাবুয়ে সিরিজের আগে আজ মাঝ উইকেটে পূর্ণ রানআপে বোলিং করেছেন অধিনায়ক। জিম্বাবুয়ে সিরিজে পুরোপুরি ফিট মাশরাফিকেই তাহলে পাওয়া যাচ্ছে। তবু স্টিভ রোডস ঝুঁকি নিতে চান না। হোম সিরিজ বা বিশ্বকাপের আগে মাশরাফি যদি ফের চোটে পড়েন তাঁর বিকল্প একজন খেলোয়াড় তৈরি রাখছেন। বিকল্প খেলোয়াড় হচ্ছেন সাইফউদ্দিন।